Fazer nimitti Venäjän-osaajan varajohtajaksi - Taloussanomat - Ilta-Sanomat
Fazer nimitti Venäjän-osaajan varajohtajaksi
Julkaistu: 4.12.2007 12:12
Fazer on nimittänyt tekniikan tohtori Harri-Pekka Kaukosen Fazer-konsernin varatoimitusjohtajaksi
Harri-Pekka Kaukonen, 44, aloitti Fazerin varatoimitusjohtajana joulukuun ensimmäinen päivä. Kaukonen on kuluvan vuoden huhtikuusta alkaen toiminut sekä konsernin talousjohtajana että Fazerin Venäjän toimitusjohtajana. Hän vastaa uudessa asemassaan yhä Fazer Venäjästä sekä konsernin tietohallinnosta ja strategisesta kehityksestä. Kaukonen aloitti talousjohtajana Fazerilla vuonna 2003. Fazerin hallitus on nimittänyt talousjohtajakseen kauppatieteiden maisteri Krister Fribergin, 56.